CELEX: 62010TN0091
Language: hu
Date: 2010-02-19 00:00:00
Title: T-91/10. sz. ügy: 2010. február 19-én benyújtott kereset — Lucchini kontra Bizottság

1.5.2010   
            
            
               HU
            
            
               Az Európai Unió Hivatalos Lapja
            
            
               C 113/61
            
         2010. február 19-én benyújtott kereset — Lucchini kontra Bizottság
   (T-91/10. sz. ügy)
   2010/C 113/93
   Az eljárás nyelve: olasz
   
      Felek
   
   
      Felperes: Lucchini SpA (Milánó, Olaszország) (képviselők: M. Delfino ügyvéd, J.-P. Gunther ügyvéd, E. Bigi ügyvéd)
   
      Alperes: Európai Bizottság
   
      Kereseti kérelmek
   
   
               —
            
            
               A Törvényszék elsődlegesen semmisítse meg a C(2009) 9912 végleges bizottsági határozattal módosított, a COMP/37.956 ügyben — Betonvas rúd, újbóli elfogadás — hozott C(2009) 7492 bizottsági határozatot;
            
         
               —
            
            
               másodlagosan semmisítse meg a 2009. szeptember 30-i 2. cikkét abban a részében, amelyben a felperest 14,35 millió euró megfizetésére kötelezi az S.P. S.p.A. társasággal egyetemlegesen;
            
         
               —
            
            
               harmadlagosan csökkentse a kiszabott bírság összegét;
            
         
               —
            
            
               minden esetben kötelezze a Bizottságot a költségek viselésére.
            
         
      Jogalapok és fontosabb érvek
   
   A jelen kereset a 2009. december 8-i határozattal módosított, 2009. szeptember 30-i határozat ellen irányul, amellyel a Bizottság az 162003/EK rendelet (1) alapján szankcionálta az ESZAK-Szerződés 65. cikkének megsértését.
   A jogalapok és fontosabb érvek hasonlóak az ugyanezen határozattal szemben benyújtott keresetekben hivatkozottakhoz.
   A felperes különösen a következő jogalapokra hivatkozik:
   
               —
            
            
               A határozat hiányossága, lényeges eljárási szabályok megsértése és nemlétezés, amennyiben a határozatot mellékletei nélkül közölték, és a Bizottság azt nem teljes formájában fogadta el, és azt megint nem teljes formájában, a fő szöveg nélkül közölték újra.
            
         
               —
            
            
               A Bizottság hatáskörének hiánya a hatályon kívül helyezett ESZAK-Szerződés 65. cikke megsértésének kifogásolása tekintetében, tehát a lényeges jogi alap téves megválasztása.
            
         
               —
            
            
               A védelemhez való jog megsértése és téves jogalkalmazás, mivel a Bizottság nem indította meg újra a közigazgatási eljárást, és magának tartotta fenn azt a jogot, hogy az ügyben alkalmazandó legkedvezőbb jogszabályt megvizsgálja, anélkül, hogy lehetőséget biztosított volna a felperesnek, hogy hatékony módon ismertethesse saját álláspontját a valóságról, a tények relevanciájáról és a mellékelt körülményekről.
            
         Másodlagosan a felperes a határozat megsemmisítését kéri bizonyítékok hiánya és az alapvető jog téves alkalmazása okán, mivel a Bizottság a jogsértést az 1989. december 6-a és 2000. június 27-e közötti teljes időszak vonatkozásában a Lucchininek rója fel, a Lucchini/Siderpotenza egységes vállalkozás útján. A felperes hangsúlyozza a Siderpotenza döntéshozatali és irányítási önállóságát, valamint azt a tényt, hogy a Bizottság nem szolgáltatott meggyőző bizonyítékokat annak bizonyítására, hogy emberi és anyagi tényezők vonatkozásában a Lucchini volt felelős a Siderpotenza irányításáért.
   Harmadlagosan a felperes azt állítja, hogy a Bizottság tévesen alkalmazta a bírságok számítására vonatkozó rendelkezéseket, különösen az 1998. évi iránymutatást.
   
      (1)  A Szerződés 81. és 82. cikkében meghatározott versenyszabályok végrehajtásáról szóló, 2002. december 16-i 1/2003/EK tanácsi rendelet (HL L 1., 2003.1.4., 1. o.; magyar nyelvű különkiadás 8. fejezet 2. kötet 205. o.)